Микеланджело Буонароти
Ценя гранита, спотаил забрава…

Превод от италиански: Драгомир Петров, 1970

chitanka.info

Ценя гранита, спотаил забрава…[0]

Отговор на Буонароти

Ценя гранита, спотаил забрава.

Докато царстват срам и престъпление,

да бъдеш сляп и глух, е избавление.

По-тихо! Шшт! Съня недей смущава!

[0] Младият флорентинец Джовани ди Карло Строци (1517–1570) написва следната епитафия, вдъхновен от внушителната Микеланджелова статуя „Нощта“:

Пред „Нощта“ на Буонароти

Нощта бленува със закрити взори,

от ангел някой в камък издълбана,

но тя живее тук от сън обвяна:

докоснеш ли я, ще ти заговори.

Погълната от съзерцанието на едно трагично братство със смъртта, тази творба украсява гробницата на Медичите във Флоренция.

Отговорът на Микеланджело изразява цялото отчаяние на поета от продадената и потъпкана свобода на Флоренция, която той бранил при обсадата през 1530 г., и цялото му негодувание срещу тиранията на Алесандро де Медичи. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.